กรุงเทพมหานครควรจัดสรรงบประมาณเพื่อเป็นค่าใช้จ่ายในการก่อสร้าง ปรับปรุงถนน สิ่งก่อสร้างสาธารณประโยชน์ให้มีความครอบคลุมพื้นที่ต่าง ๆ ของกรุงเทพมหานคร เพื่อให้ประชาชนได้รับบริการ ความสะดวก ความปลอดภัย ได้อย่างทั่วถึง และเมื่อมีการจัดสรรงบประมาณดำเนินการแล้ว ควรมีการจัดทำประวัติของถนน สิ่งก่อสร้างสาธารณประโยชน์ เช่น ปีที่ก่อสร้าง ปรับปรุง งบประมาณที่ใช้ เป็นต้น เพื่อประโยชน์ในการพิจารณาความคุ้มค่าในการใช้งบประมาณ